**Draft**

# **DECIZIA ETAPEI DE ÎNCADRARE**

## Nr. 146 din 10.12.2018

## Revizuită în data de ................

Ca urmare a notificării adresate de **SECTOR 1 AL MUNICIPIULUI BUCUREȘTI** cu sediul în Bucuresti, sector 1, B-dul Banu Manta, nr. 9, înregistrată la A.P.M. Bucureşti cu nr. 15629 din 22.07.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificări şi completări prin Legea nr. 49/2011, cu modificările şi completările ulterioare,
* **Legii apelor nr. 107/1996**, cu modificările şi completările ulterioare;

# **APM Bucureşti decide**, ca urmare a consultărilor desfăşurate în cadrul şedinţei Colectivului de Analiză Tehnică din data de 22.08.2019, că proiectul*„ realizarea unei căi de acces prin defrișarea vegetației forestiere și schimbarea destinației terenului cu scoaterea lui din fond forestier”,* propus a fi amplasat în București, sectoarele 1, UP II Băneasa **nu se supune evaluării impactului asupra mediului și s-a stabilit revizuirea Decizia etapei de încadrare nr. 146 din 10.12.2018, astfel:**

Justificarea prezentei decizii:

***Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

*a).* Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa 2, la pct. 1.d);

*b)* proiectul nu se va implementa într-o arie naturală protejată sau sit Natura 2000 sau în vecinătatea acestora

**c). Caracteristicile proiectului:**

- dimensiunea și concepția întregului proiect:

Modificările propuse sunt:

Suprafața de teren de **3009 mp**, aferentă proiectului, în vederea realizării căii de acces, așa cum reiese din ridicarea topografică și din planul 1:2000, este situată după cum urmează:

-1436mp în u.a. 16B% , având lungimea de 269,42m și lățimea de 5,33m;

- 630mp în u.a. 16C% , având lungimea de 118,78m și lățimea de 5,33m;

- 943mp în u.a. 19% , având lungimea de 388,20m și lățimea de 2,42m;

Proiectul presupune defrișarea de pe suprafață de **3009mp** a **65 de arbori**, așa cum reiese din Actul de punere în valoare emis de Ocolul Silvic București, care reprezintă un rând de pomi.

Suprafața de teren aferentă proiectului -3009mp se află în prelungirea drumului forestier existent de la borna 40 până la borna 41.

- **cumularea cu alte proiecte** existente şi/sau aprobate – nu este cazul.

- **utilizarea resurselor naturale**, în special a solului, a terenurilor, a apei și a biodiversității

- Proiectul implică defrişarea unui număr de 65 arbori. Defrişarea vegetaţiei forestiere se va precompta conform prevederilor legale.

- **cantitatea şi tipurile de deşeuri generate** - In perioada de organizare de şantier se generează următoarele categorii de deşeuri:

- deșeuri menajere, colectate în pubele ecologice se vor colecta şi prelua de către un agent economic specializat şi autorizat;

- deşeuri tehnologice de lemn (crăci nevalorificate, vârfuri, coajă, lemn putregăios etc) rezultate din activitatea de defrişare sunt dispersate uniform pe suprafaţa solului din perimetrul fondului forestier şi împreună cu litiera, prin degradare naturală îmbunătăţesc calităţile solului

- **poluarea şi alte efecte negative** –

- Pe perioada executiei lucrărilor de realizare a drumului, emisiile vor consta în principal în praf şi zgomot rezultate din activitatea de transport şi ca urmare a operațiilor de construire şi exploatare a utilajelor.

- Pe perioada lucrărilor de defrişare aferente realizării drumului se vor utiliza produse chimice periculoase respectiv carburanţi pentru alimentarea tractoarelor şi motofierastraielor (motorina şi benzina), precum şi uleiuri de transmisie. Modul de gospodărire al acestora va respecta următoarele condiţii:

**-** stocarea se va face doar în rezervoare/ambalaje etanşe, etichetate corespunzător;

- transportul se va desfăşura în condiţii de securitate şi siguranţă şi cu asigurarea protecţiei mediului, cu mijloace auto autorizate şi de către personal instruit.

- r**iscurile de accidente majore** şi/sau dezastre relevante pentru proiectul în cauză, inclusive cele cauzate de schimbările climatic, conform informaţiilor ştiinţifice: nu este cazul;

- **riscurile pentru sănătatea umană**: nu este cazul.

**d) Amplasarea proiectului:**

- utilizarea actuală şi aprobată a terenului: terenul este localizat în raza Ocolului Silvic București- UP II Băneasa, conform H.C.G.M.B nr. 269/2000 amplasamentul se află în zona V7-păduri și plantații forestiere și ex 7- zone rezervate pentru extinderea unor spații plantate cu rol de amelionare a climatului urban ți de protecție.

Terenul se află integral în în fondul forestier, proprietate publică a statului administrat de către RNP-ROMSILVA, Ocolul Silvic București.

- bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: Terenul se află integral în în fondul forestier, proprietate publică a statului administrat de către RNP-ROMSILVA, Ocolul Silvic București

- capacitatea de absorbţie a mediului, acordându-se atenţie specială următoarelor zone:

* zonele umede, zone riverane, guri ale râurilor – **nu este cazul**.
* zonele costiere şi mediul marin – **nu este cazul**.
* zonele montane şi forestiere – **nu este cazul**.
* arii naturale protejate de interes naţional, comunitar, internaţional – **nu este cazul**.
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul**.
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul**.
* zone clasificate sau protejate conform legislaţiei în vigoare:
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: **nu este cazul**.
* peisaje şi situri importante din punct de vedere istoric, cultural şi arheologic: **nu este cazul**.

**e). Tipurile și caracteristicile impactului potential:**

- **importanţa şi extinderea spaţială a impactului** (aria geografică şi numărul persoanelor afectate) – redus, localîn perioada de realizare a proiectului.

- **natura impactului**- pozitiv asupra mediului social și economic, pe termen lung, în perioada de funcționare;

- natura transfrontalieră a impactului – nu este cazul;

- intensitatea şi complexitatea impactului – nesemnificativ;

- probabilitatea impactului -redusă asupra factorilor de mediu

- debutul, durata, frecvenţa şi reversibilitatea preconizate ale impactului:: impactul va debuta odata cu începerea lucrărilor, va fi redus, temporar și reversibil asupra calității aerului și apei, zgomot și vibrații;

- cumularea impactului cu impactul altor proiecte existente și/sau aprobate: nu este cazul.

-posibilitatea de reducere efectivă a impactului: prin aplicarea măsurilor de prevenire/ reducere propuse.

**f). Lipsa comentariilor** din partea publicului ca urmare a anuntului privind decizia etapei de încadrare - de revizuire a Deciziei etapei de încadrare nr. 146/10.12.2018 şi a afisării proiectului deciziei etapei de încadrare pe pagina de internet a APM București <http://apmbuc.anpm.ro>.

**Condițiile de realizare a proiectului:**

1. Investiţia şi organizarea de şantier se vor realiza cu respectarea cerinţelor impuse prin certificatul de urbanism nr. 1863/1680124 din 16.11.2018 emis de Primăria Municipiului București, emis spre informare privind reglementările urbanistice în vigoare în vederea realizării uneri căi de acces, conform modificărilor propuse.
2. Se vor respecta prevederile Avizului nr. 608/ 05.11.2018 emis de RNP-ROMSILVA.
3. Se vor respecta prevederile Hotărârii nr. 278/01.09.2017 a Consiliului Local al sectorului 1 privind declararea **căii de acces** ca fiind **drum de interes local**.
4. Proiectul va respecta prevederile Legii 255/2010 prin care sunt declarate de utilitate publică lucrări de construcție, lucrări de reabilitare și modernizare a drumurilor naționale, județene sau locale.

5.Se va limita impactul asupra factorilor de mediu pe perioada de construcţie şi funcţionare a obiectivului, prin respectarea măsurilor pentru:

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- Se vor respecta condiţiile de calitate a aerului în zonele protejate prevăzute în STAS 12574/87.

- La emisie, concentraţia poluanţilor rezultaţi din arderea combustibilului la centralele termice (pe perioada de exploatare), nu va depăşi valorile limita de emisie prevazute in Ordinul nr.462/1993;

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

- La încheierea lucrărilor de construcţie terenurile ocupate temporar vor fi eliberate şi redate circuitului iniţial de folosinţă.

**✓ Protecţia împotriva zgomotului şi vibraţiilor**

**-** Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

- Se vor lua toate măsurile de protecţie antifonică în zona de lucru a şantierului.

**✓ Gospodărirea deşeurilor**

- Deşeurile se vor depozita numai în spaţii special amenajate ; se interzice depozitarea deşeurilor de orice fel în mod neorganizat pe sol.

- Deşeurile menajere rezultate atât pe perioada de construcţie cât şi pe perioada de exploatare, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Deşeurile inerte provenite din construcţii (resturi de beton sau mortar) pot fi colectate şi eliminate prin valorificare locală în pavimentul drumurilor sau predate unităţilor specializate.

6. La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

7. Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

8. *Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va face parte integrantă din procesul-verbal de receptie la terminarea lucrarilor, conform art. 43, alin.3 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.*

*9. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, conform art.34, alin.1 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.*

10. Pe toată durata execuţiei proiectului se vor respecta prevederile:

* O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator.
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* SR 10009/1988 Acustica. Limite admisibile ale nivelului de zgomot în mediul ambiant;
* H.G. nr. 321/2005, republicată, privind evaluarea şi gestionarea zgomotului ambiental;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* Legea nr. 211/2011 privind regimul deşeurilor, republicată, cu modificările şi completările ulterioare;
* Se vor respecta prevederile Legii nr. 46/2008 – Codul Silvic, republicată, cu modificări.
* Se vor respecta prevederile Ord. nr. 1374/04.05.2012 al ministrului mediului şi pădurilor pentru aprobarea Normativului privind proiectarea drumurilor forestiere.

1. Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare

Proiectul propus nu necesită parcurgerea celorlalte etape ale procedurii de evaluare a impactului de mediu.

Draftul deciziei etapei de încadrare a fost afisat spre consultare pe site APM Bucureşti: <http://apmbuc.anpm.ro>.

**Prezenta decizie este însoţită de planul de situaţie propus, vizat spre neschimbare.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Dr. ing. Simona Mihaela ALDEA**

**ŞEF SERVICIU AVIZE, ACORDURI,**

**AUTORIZAŢII,**

**Ing. Elena GÂRBAN**

**ÎNTOCMIT,**

**Ing. Elena GÂRBAN**